ગુજરાતના સીએમ તરીકે શપથ ગ્રહણ કર્યા બાદ નરેન્દ્ર મોદીએ ગુજરાતના ઈકોનોમિકલ ડેવલપમેન્ટની સૂરત બદલી નાખી, ઉદ્યોગપતિઓને તેઓ ગુજરાતમાં રોકાણ કરવા માટે ખેંચી લાવ્યા. 2007માં તેઓ ત્રીજી ટર્મ માટે ગુજરાતના મુખ્યમંત્રી તરીકે ચૂંટાઈ આવ્યા. ત્યારે તેમણે એગ્રીકલ્ચરલ ગ્રોથ રેટ સુધાર્યો, ગામડે-ગામડે વીજળી પહોંચાડી અને રાજ્યના રેપિડ ડેવલપમેન્ટની ખાતરી કરી. લોકોને હજુ પણ યાદ હશે જ્યારે પહેલી વખત મુખ્યમંત્રી બન્યા બાદ નરેન્દ્ર મોદીએ રસ્તા મારફતે આખા ગુજરાતની મુલાકાત લીધી હતી જેથી તેઓ કયા વિસ્તારમાં કેવાં કામ કરવાનાં બાકી છે તેનો ક્યાસ લગાવી શકે. ખેડૂતો માટે તેઓએ બાંધ, ખેત તલાવડી યોજના, ટપક પદ્ધતિ, સોલાર પર સબ્સિડી વગેરે જેવી સહાય આપી અને તેમના આ કાર્યોને પગલે જ બીટી કપાસ ઉત્પાદન કરતું ગુજરાત સૌથી મોટું રાજ્ય બની ગયું છે. ઉપરાંત નરેન્દ્ર મોદીની આગેવાની વાળી ગુજરાત સરકારે 4 કલાકને બદલે ખેતરોમાં 8 કલાકની વીજળી આપી. સેઝ, જીઆઈડીસી સહિતના ઈન્ડસ્ટ્રીયલ ડેવલપમેન્ટ પાછળ પણ નરેન્દ્ર મોદીનો ફાળો મહત્વનો રહ્યો.